उज्‍जैन में एक स्‍थानीय चैनल के कैमरामैन धर्मेंद्र राठौर पर मंगलवार की सुबह दो अज्ञात लोगों ने हमला कर दिया. हमले में धर्मेंद्र घायल हो गए. उन्‍हें अस्‍पताल में भर्ती कराया गया है, जहां उनका इलाज चल रहा है. हमले के विरोध में पत्रकारों ने आईजी और एसपी को ज्ञापन सौंप कर हमलावरों की गिरफ्तारी की मांग की. मुख्‍यमंत्री तथा गृहमंत्री को भी पत्र लिखकर इस मामले की सीआईडी जांच की अपील की गई है.